Leah Mwendamseka

Leah Richard Mwendamseke (maarufu kama Lamata; alizaliwa jijini Mbeya) ni mwigizaji mwongozaji na mwandishi wa filamu pamoja na tamthilia kutoka nchini Tanzania.

Lamata amejipatia umaarufu kutokana na kazi zake akifanya kazi na nyota wa filamu kama vile Jackline Wolper na Jennifer Kyaka. Huku tamthilia ya Kapuni na Jua Kali ikimpa umaarufu zaidi.

Maisha ya awali
Lamata alipata elimu yake katika shule ya msingi Ikuti kuanzia darasa la kwanza hadi la tano. Alimaliza elimu yake ya msingi katika shule iitwayo Kalobe shule ya Msingi ambapo alisoma kuanzia darasa la sita mpaka darasa la saba.

Alisoma elimu yake ya sekondari katika shule ya Arage kuanzia kidato cha kwanza mpaka kidato cha pili, na kuhamishiwa katika shule ya Wanging’ombe Mkoani Iringa. Alimaliza masomo yake ya kidato cha tano na sita katika shule ya Perfect vision.

Maisha yake kwenye filamu
2008 Lamata alianza rasmi maisha ya uigizaji mwaka 2008, akianzia kikundi cha sanaa kilichojulikana kama Amka . Akiwa na kundi hilo alianza kama muigizaji katika mchezo wa kuigiza wa Ndoano, uliorushwa na kituo cha Televisheni cha ITV 
Mwaka huo huo alianza kuandika miswada ya filamu.

2009 Mwaka huu alianza kazi katika kampuni ya RJ chini ya uongozi wa Mwongozaji Ray Kigosi kama meneja wa uzalishaji. Alianza kujifunza kazi ya Uongozaji wa filamu akiwa na kampuni hiyo ya RJ. Amewahi kukiri kusaidiwa na watu katika kujifunza kazi hiyo ya Uongozaji filamu; watu hao ni pamoja na Vicent Kigosi,Selles Mapunda na Adam Kuambiana, lakini Vicent Kigosi ndiye alikua msaada mkubwa.

Mwaka 2023 alizindua rasmi kampuni yake iitwayo Lamata village of Entertainment 

Tamthilia alizotayarisha

 Kapuni 2018-2019
 Jua Kali 2021 hadi sasa

Baadhi ya filamu alizoongoza
Kigodoro
Gumzo
Figo
Majuto
Shaymaa
Nesi Selena
Stella
After Death
My Princess
Tikisa
Mr & Mrs Sajuki
Poor Minds
Pain Killer
Mr.Nobody
Jelousy
Witch Doctor
I am Lost
Lonely
Pusi na Paku
Family War
Kashfa
Chocolate
Time After Time
House Maid
Mke Mwema
Rude
Loreen
Mens Day Out
Dunia Nyingine
Confusion
Aching Heart
All About Love
Life 2 Life
The Avenger
Last Minutes

Marejeo

Jamii:Watu walio hai
Jamii:Waigizaji filamu wa Tanzania
Jamii:Wanawake wa Tanzania
Jamii:Wiki Loves Women Tanzania